Temeljem članka 61. Statuta Grada Pula-Pola (Službene novine 7/09,16/09, 12/11, 01/13, 02/18) i odredbi Zakona o provedbi Opće uredbe o zaštiti podataka („Narodne novine“ broj 42/2018) od 9. svibnja 2018. godine te odredbi Uredbe **(EU) broja 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka, Grad Pula kao voditelj obrade donosi ovaj**

**P R A V I L N I K**

**O KORIŠTENJU SUSTAVA VIDEO-NADZORA**

**Članak 1.**

(1) Video nadzor u smislu odredbi ovog Pravilnika odnosi se na prikupljanje i daljnju obradu osobnih podataka koja obuhvaća stvaranje snimke koja čini ili je namijenjena da čini dio sustava pohrane temeljenih na odredbama Zakona o provedbi Opće uredbe o zaštiti podataka (NN broj 42/2018), dalje u tekstu Zakon i odredbi Uredbe **(EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka, dalje u tekstu Uredba.**

(2) Video nadzor obuhvaća stvaranje snimke u odnosu na službene objekte i prostorije voditelja obrade i javnu površinu grada Pule.

**Članak 2.**

(1) Ovim Pravilnikom o korištenju sustava video nadzora uređuju se i definira:

1. svrha i opseg osobnih podataka koji se prikupljaju,
2. način i vrijeme čuvanja,
3. uporabu, čuvanje, pohranu i brisanje snimljenih podataka.

(2) Prilikom prikupljanja, pohranjivanja, čuvanja i korištenja podataka prikupljenih video nadzorom Voditelj obrade je dužan zaštititi podatke sukladno Uredbi i Zakonu, te ostalim propisima koje se odnose na predmet ovoga akta.

**Članak 3.**

(1) Sustav video nadzora provodi se isključivo u svrhu zaštite:

1. smanjenja rizika i povećanja zaštite i sigurnosti zaposlenika i ostalih osoba koji se nađu u prostorima voditelja obrade a osobito kontrole ulazaka i izlazaka iz radnih prostorija i ostalih prostora. te radi smanjenja izloženosti zaposlenika i ostalih ljudi riziku od razbojstva, provala, nasilja, krađa,
2. života i zdravlja ljudi i imovine na javnim mjestima, s ciljem smanjenja izloženosti ljudi i imovine riziku od razbojstva, provala, nasilja, krađa, oštećenja, uništenja, uspostavljanja javnog reda i mira i sl..

(2) Sustav video nadzora (obrada podataka putem video nadzora) ne smije biti u suprotnosti niti prevladavati nad interesima ispitanika.

(3) Snimke koje su snimljene sustavom vide nadzora mogu se isključivo koristiti za navedeno u stavku 1. ovoga članka.

**Članak 4.**

(1) Video-nadzorom pokriveni su prostori i javne površine koji se odnose na:

1. Objekt - Forum 1
   1. Jedna kamera u atriju ispred samog ulaza u gradsku palaču
   2. Dvije kamere na sjeverozapadnom uglu:

i. Jedna kamera snima prolaz između palače i Augustovog hrama

ii. Jedna kamera snima stražnje (sjeverno) pročelje palače

1. Objekt - Forum 13
   1. Jedna kamera snima na automobilski ulaz zapadno od zgrade (gdje se nalazi uspravljani cestovni stupić)
2. Objekt – Forum 11
   1. Jedna PTZ (pokretna kamera) snima Forum (trg)
3. Objekt - Forum 2
   1. Dvije kamere ispred ulaza
      1. Jedna kamera snima prostor ispred ulaza
      2. Jedna kamera snima prema sjeveru i Kandlerovoj ulici
   2. Četiri kamere u zgradi Forum 2
      1. Jedna kamera na stubištu koja snima portirnicu i prilaz portirnici (tu je i druga kamera koja ne radi)
      2. Jedna kamera na podestu stubišta prvog kata – snima stubište i hodnik
      3. Jedna kamera na podestu stubišta drugog kata – snima stubište i hodnik
      4. Jedna kamera u hodniku na drugom katu snima hodnik
4. Na zgradi na raskrižju Kandlerove ulice i Ulice Porta Stovagnana, na uglu zgrade jugozapadno od raskrižja
   1. Jedna kamera snima niz Kandlerovu ulicu prema sjeveru
   2. Jedna kamera snima niz Kandlerovu ulicu prema jugu
5. Polanijev prolaz/stara tržnica
   1. Jedna kamera snima prostor ispred ulaza u Gradski odjel za financije (Polonijev prolaz)
   2. Jedna kamera snima prostor ispred ulaza u pisarnicu
   3. Jedna kamera je unutar prostora pisarnice u prijemnom prostoru za rad sa strankama koja snima pisarnicu bez utjecaja na službeni radni prostor
6. Sergijevaca 2 – četiri kamere
   1. Dvije na sjeveroistočnom uglu zgrade – jedna snima Forum, a jedna snima niz ulicu Sergijevaca
   2. Dvije na jugoistočnom uglu (cijelog bloka, ne zgrade, kod ljekarne) – jedna snima ulicu Sergijevaca prema jugu, a druga prema zapadu - parkiralištu i cestovnom stupiću
7. U službenim objektima ne smiju biti pokriveni prostori za odmor, osobnu higijenu i presvlačenje.

**Članak 5.**

(1) Praćenje javnih površina putem video nadzora dozvoljeno je samo tijelima javne vlasti, pravnim osobama s javnim ovlastima i pravnim osobama koje obavljaju javnu službu, samo:

- ako je propisano zakonom,

- ako je nužno za izvršenje poslova i zadaća tijela javne vlasti ili

- radi zaštite života i zdravlja ljudi te imovine.

(2) Odredbe ovoga članka ne isključuju primjenu članka 35. Opće uredbe o zaštiti podataka na sustavno praćenje javno dostupnog područja u velikoj mjeri.

**Članak 6.**

(1) Snimljeni podaci snimaju se i čuvaju najduže trideset dana od dana nastanka, a nakon navedenog roka snimke se trajno brišu, osim ako je zakonom ili drugim pozitivnim zakonskim propisom propisan duži rok čuvanja ili ako su dokaz u sudskom, upravnom, arbitražnom ili drugom istovrijednom postupku.

(2) U slučaju opravdane potrebe, a u svrhu dokazivanja može u svakom pojedinačnom slučaju odlučiti da se podaci čuvaju duže od vremena navedenog u prethodnom stavku ovoga članka.

(3) Snimke kojima se dokazuje povreda svrhe nadzora pohranit će se na čuvanje na godinu dana od dana pohranjivanja zapisa sve dok za njima postoji potreba.

**Članak 7.**

(1) Voditelj obrade dužan je označiti da je objekt odnosno u njemu pojedina prostorija, te vanjska površina objekta pod video nadzorom.

(2) Oznaka s obavijesti mora biti istaknuta na vidnom mjestu, vidljiva najkasnije prilikom ulaska u perimetar snimanja, odnosno pri ulasku u nadzirani prostor.

(3) Obavijest iz prethodnog stavka ovog članka Pravilnika treba sadržavati sve relevantne informacije skladu odredbi članka 13. Uredbe, a posebno jednostavnu i razumljivu sliku uz tekst kojim se ispitanicima pružaju slijedeće informacije:

1. da je prostor pod video nadzorom,
2. podatke o voditelju obrade,
3. kontakt podatke putem kojih ispitanik može ostvariti svoja prava.

(4) Podaci o osobama prikupljene sustavom tehničke zaštite izvan njihove zakonske namjene se ne smiju koristiti.

(5) Uvid u snimke (pristup osobnim podacima prikupljenih putem video nadzora) dopušten je samo odgovornim osobama Voditelja obrade i osobama od njega posebno imenovanih, koje osobe ne smiju koristiti snimke suprotno utvrđenoj svrsi iz članka 2. ovog Pravilnika.

**Članak 8.**

(1) Voditelj obrade mora uspostaviti automatizirani sustav zapisa za evidentiranje pristupa snimkama video nadzora koji će sadržavati:

* vrijeme i mjesto pristupa,
* oznaku osoba koje su izvršile pristup podacima prikupljenih putem video nadzora.

**Članak 9.**

(1) Sustav video nadzora mora biti zaštićen od pristupa neovlaštenih osoba.

(2) Pristup podacima iz stavka 1. ovoga članka, imaju nadležna državna tijela u okviru obavljanja poslova iz svojeg zakonom utvrđenog djelokruga.

**Članak 10.**

(1) Obrada osobnih podataka zaposlenika putem sustava video nadzora može se provoditi samo uz svrhu i uvjete utvrđene posebnom odlukom Voditelja obrade vodeći računa o tome jesu li ispunjeni i uvjeti utvrđeni propisima koji reguliraju zaštitu na radu i ako su zaposlenici bili pojedinačno unaprijed obaviješteni o takvoj mjeri i ako je poslodavac informirao zaposlenike prije donošenja odluke o postavljanju sustava video nadzora.

**Članak 11.**

(1) Ovaj Pravilnik stupa na snagu prvog dana od dana objave u „Službenim novinama“.

KLASA:022-05/18-01/139

URBROJ:2168/01-01-02-0206-18-1

Pula, 24.05.2018.

**ZAMJENICA GRADONAČELNIKA**

**Elena Puh Belci, v.r.**